ตลาดหุ้นเอเชียแดงยกแผง! ตาม ”ดาวโจนส์” หลังหุ้นธนาคารร่วงหนักเซ่น “เฟด” จ่อลดดบ.ปีนี้
ตลาดหุ้นเอเชียแดงยกแผง! ตาม ”ดาวโจนส์” หลังหุ้นธนาคารร่วงหนักเซ่น “เฟด” จ่อลดดบ.ปีนี้
ตลาดหุ้นเอเชียแดงยกแผง! ตาม ”ดาวโจนส์” หลังหุ้นธนาคารร่วงหนักเซ่น “เฟด” จ่อลดดบ.ปีนี้
13 มิ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดลบเมื่อคืน เนื่องจากหุ้นกลุ่มธนาคารร่วงลง ท่ามกลางกระแสคาดการณ์ที่ว่าธนาคารกลางสหรัฐ (เฟด) จะปรับลดอัตราดอกเบี้ยในปีนี้ หลังจากสหรัฐเปิดเผยตัวเลขเงินเฟ้อที่อ่อนแอ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,040.91 จุด ลดลง 88.81 จุด, -0.42%
ดัชนี SSE Composite ตลาดหุ้นจีนเปิดวันนี้ที่ 2,905.29 จุด ลดลง 4.09 จุด, -0.14%
ดัชนี HSI ตลาดหุ้นฮ่องกงเปิดวันนี้ที่ 27,217.72 จุด ลดลง 90.74 จุด, -0.33%
ดัชนี TAIEX ตลาดหุ้นไต้หวันเปิดวันนี้ที่ 10,582.19 จุด ลดลง 33.47 จุด, -0.32%
 ดัชนี KOSPI ตลาดหุ้นเกาหลีใต้เปิดวันนี้ที่ 2,104.46 จุด ลดลง 4.29 จุด, -0.20%
ดัชนี FTSE STI ตลาดหุ้นสิงคโปร์เปิดวันนี้ที่ 3,203.18 จุด ลดลง 4.56 จุด, -0.14%
ดัชนี FBMKLCI ตลาดหุ้นมาเลเซียเปิดวันนี้ที่ 1,644.08 จุด ลดลง 6.66 จุด, -0.40%
ด้านนักลงทุนยังคงจับตาสถานการณ์การค้าระหว่างสหรัฐกับจีนอย่างใกล้ชิด หลังจากประธานาธิบดีโดนัลด์ ทรัมป์ ขู่ว่าหากปธน.สี จิ้นผิง ไม่เข้าร่วมการประชุมสุดยอด G20 ในเดือนนี้ สหรัฐก็จะเรียกเก็บภาษีเพิ่มเติมต่อสินค้านำเข้าจากจีน พร้อมกับเตือนว่า สหรัฐจะเก็บภาษีต่อสินค้านำเข้าจากจีนอีก 3 แสนล้านดอลลาร์ หากสหรัฐไม่สามารถบรรลุข้อตกลงกับจีนในไม่ช้า
นอกจากนี้ นักลงทุนยังจับตาการประชุมเฟดในวันที่ 18-19 มิ.ย. ขณะที่นักวิเคราะห์คาดว่า เฟดจะคงอัตราดอกเบี้ยในการประชุมครั้งนี้ อย่างไรก็ดี FedWatch ซึ่งเป็นเครื่องมือวิเคราะห์ภาวะการซื้อขายสัญญาฟิวเจอร์อัตราดอกเบี้ยสหรัฐของ CME Group บ่งชี้ว่า นักลงทุนคาดการณ์ว่า มีโอกาส 79% ที่เฟดจะปรับลดอัตราดอกเบี้ยอย่างเร็วที่สุดในเดือนก.ค. และมีโอกาส 90% ที่เฟดจะปรับลดอัตราดอกเบี้ยในเดือนก.ย.